Maithripala Sirisena

Pallewatte Gamaralalage Maithripala Yapa Sirisena (singalesisk: පල්ලෙවත්ත ගමරාලගේ මෛත්‍රීපාල යාපා සිරිසේන; tamilsk: பல்லேவத்தை கமரலாலாகே மைத்திரிபால யாப்பா சிறிசேன; IPA: [pallewat̪t̪ə ɡaməraːləlaːɡeː majt̪ɾiːpaːlə jaːpaː siɾiseːnə]; født 3. september 1951 i Yagoda, Gampaha District) er en srilankisk politiker for Ny demokratisk front (fra 2014) og tidligere for Sri Lankas frihetsparti. Etter å ha slått Mahinda Rajapaksa i det srilankiske presidentvalget i 2015 har han tjent som Sri Lankas syvende president.

 Politisk virke 
Sirisena er landbruksutdannet og tilhører ikke den tradisjonelle politiske eliten i landet. Han er fra det vestre Sri Lanka, men representerte den nordlige, tamil-dominerte provinsen i parlamentet siden 1989. Han har hatt flere ministerposter, som landbruksminister fra 2004 og som fungerende forsvarsminister under borgerkrigens to siste år. Han var helseminister til november 2014, da han kunngjorde sitt kandidatur som opposisjonskandidat mot Rajapaksa.

Sirisena var opprinnelig en alliert og medarbeider av Rajapaksa, men stod vinteren 2014–15 i spissen for en svært bred koalisjon mot den sittende presidenten. Opposisjonen favnet både tamiler, muslimer, buddhister, og enkelte ytterliggående singalesiske nasjonalister som ønsket avløsning av det stadig mer autoritære styret under Rajapaksa. 
Valgseieren 9. januar ble likevel karakterisert som overraskende.Krishan Francis, Maithripala Sirisena Sworn In As Sri Lanka's New President After Stunning Election Upset, Huffington Post, 9. januar 2015. I valget fikk Sirisena 80 % av stemmene blant muslimer og tamiler, men samtidig hele 45 % av stemmene blant singalesere.Erik Solheim, «Shock and joy in Sri Lanka», Huffington Post, 29. januar 2015.

Få dager etter at han overtok presidentvervet reverserte Sirisena noen av sin forgjengers beslutninger. Han gjeninnsatte høyesterettsjustitiarius Shirani Bandaranayake og rehabiliterte tidligere hærsjef Sarath Fonseka.«Sri Lanka reinstates Chief Justice Shirani Bandaranayake», BBC News, 28. januar 2015. Lest 30. januar 2015.«Sri Lanka rehabilitates ex-army chief Sarath Fonseka», BBC News, 21. januar 2015. Lest 30. januar 2015. Han kom også med lovnad om å innføre pressefrihet.«Sri Lanka President Maithripala Sirisena promises press freedom», BBC News, 11. januar 2015. Lest 30. januar 2015.

I oktober 2018 utnevnte han tidligere president Mahinda Rajapaksa som ny statsminister uten å først formelt avskjedige regjeringen til Ranil Wickremesinghe. Dette utløste en konstitusjonell krise i landet, og nasjonalforsamlingen vedtok hurtig mistillit mot Rajapaksa.

 Referanser 

 Eksterne lenker 


Kategori:Srilankiske politikere
Kategori:Personer fra Gampaha District i Sri Lanka